Kan arbeidsgiver avlyse ekstravakter hvis det er tatt forbehold i arbeidsavtalen?
Arbeidsgiver kan ikke avlyse vakt med mindre det er inntatt et spesifikt forbehold for avtalen om ekstravakten, og dette forbeholdet slår inn. Et generelt forbehold er ikke tilstrekkelig til at arbeidsgiver kan avlyse avtalt vakt. Arbeidsgivere kan fremover vurdere å innta et spesifikt «korona-forbehold» for å kunne avlyse vakter på dette grunnlaget. Dette vil imidlertid trolig ikke være tilfellet for ekstravakter som avlyses for øyeblikket.

Hvis arbeidsgiver ikke har tatt forbehold, skal arbeidstaker i utgangspunktet ha lønn selv om det ikke lenger er behov for ekstra arbeidskraft. Arbeidsgiver kan da innenfor styringsrettens rammer sette arbeidstaker til å utføre annet arbeid det vil være behov for.